**A projekt műszaki-szakmai tartalma**

Támogatási szerződés száma: **TOP-1.4.1-19-BO1-2019-00043**

Kedvezményezett: **Ózd Város Önkormányzata**

A gyermekellátás körülményeinek fejlesztése, javítása a térségi esélyegyenlőségi koncepció egyik kiemelt prioritása.

A tervezett projektben a bölcsődei ellátást nyújtó intézmény infrastrukturális fejlesztése és a hozzá kapcsolódó eszközbeszerzések mind az önállóan támogatható tevékenységek körébe tartoznak. Az önállóan nem támogatható, választható tevékenységek közül két tevékenységet, a hatályos jogszabályokban minimálisan előírt akadálymentes parkolóférőhely fejlesztését és a megújuló energiaforrások alkalmazását terveztük be.

A fejlesztés során beszerezni kívánt eszközök fejlesztő eszközöket, udvari játékokat, és fejlesztő játékokat, csoportszobai, valamint higiániai felszereléseket tartalmaznak.

Jelen támogatásból a Katona József úti bölcsőde infrastrukturális fejlesztése és eszköz beszerzés valósul meg a 3600 Ózd, Katona József út 2-4 szám, hrsz. 7714/1 alatt. A tervezett fejlesztés a meglévő épület felújítása és 2 csoportszobával történő bővítése, melynek eredményeképpen 24 fővel bővül a bölcsőde befogadó képessége, mely 5 új munkahelyet generál. A tervezett fejlesztés során az épület falai teljes felületében új homlokzati hőszigetelő rendszert kapnak és megújul valamennyi nyílászáró.

Az alárendelt helyiségek kivételével valamennyi helyiség új burkolatot kap. A teljes belső fal- és mennyezet felület diszperziós festéssel lesz ellátva.

A korszerűsítés és energiahatékonyság jegyében megújul a teljes fűtéshálózat és a valamennyi vizesblokkban, konyhában és csapolóknál a víz- és szennyvízhálózat, valamint annak szerelvényei.

Az épület teljes belső villamos hálózata megújul, új vezetékekkel, szerelvényekkel. A felújítás során korszerű, hosszú élettartamú, energiatakarékos lámpatestek lesznek beépítve.

Az épület kedvező adottságát szem előtt tartva napelemek telepítésével.

A tervezett fejlesztés során megújul az udvar, ahol akadálymentes parkoló kialakítására is sor kerül.

A tervezett projekt a 290/2014. (XI.26) Kormányrendelet 3. számú melléklete alapján komplex programmal fejlesztendő járásba tartozó településen, valamint a 105/2015. (IV.23.) Kormányrendelet 2. számú melléklete alapján társadalmi-gazdasági szempontból kezdeményezett településen és jelentős munka-nélküliséggel sújtott településen, Ózdon valósul meg, ezáltal jelentősen hozzájárul a belső területi kiegyenlítődéshez.

A projekt a bölcsőde feltételeinek javításával hozzájárul a pedagógiai munka szakmai színvonalának növekedéséhez és ezáltal jelentősen elősegíti a városban és a kistérségben élő 0-3 éves gyermeket nevelő szülők foglalkoztatásának javítását, a munkaerőpiacra történő visszatérését és így hozzájárul a gazdasági növekedéshez.